
1.НАИМЕНОВАНИЕ НА ПРОДУКТА/УСЛУГАТА

„Костюм тактически летен, тип гащеризон”
2.СЪСТАВ И ОПИСАНИЕ НА ПРОДУКТА

2.1. Състав

Основната тъкан за изработване на костюм тактически летен, тип гащеризон за служителите на МВР да бъде от лицев плат памучен тип 50/50 П/ПЕ. 
Костюм тактически летен, тип гащеризон е предназначен за служителите на Министерството на вътрешните работи, изпълняващи служебните си задължения с работно облекло за служебно ползване. Костюм тактически летен, тип гащеризон се носи при изпълнение на специални задачи, тренировъчна и учебна дейност съобразно разпореденото от съответния ръководител. Моделът на костюма е съгласно скици 1 и 2, или еквивалент.
2.2. Описание на изделието
1.2.1. Описание на изделието.
Гащеризонът е от памучен тип плат: 50/50 П/ПЕ.
Предни части: Предните части са с конструктивно срязване  в горната част чрез капитонирана платка. Дължината на платката е от рамото до средата на ръкавната извивка. Прикачена е на специална /двуиглова/ машина с разстояние между иглите 6 мм. Под платките, на разстояние 5 см и центрирани в среда предна част се пришиват външно джобове с ширина на торбата 14 см. и дължина 16 см. Затварят се със спираловиден неделим цип. Закопчаването на предните части на гащеризона е с двоен делим цип, с лят зъб. По линия на талията гащеризона е с прикачен отделен колан, който е фиксиран с краен лицев шев. В талията на разстояние 15 см от страничния шев към гърба, е направено вталяване чрез пришит ластик, който е широк 4 см и дълъг 15 см в неопънато положение. Към колана са пришити 7 бр. гайки с ширина  2,8 см. и дължина 10 см. Гайките имат светъл отвор 6,5 см. и са понтирани в горния край с по 2 бр. понтир. В долния си край те завършват, като се подгъват и се захващат след светлия отвор. Образувалата се допълнителна гайка се подсилва с 2 бр. понтир и служи за закрепване на елементи от екипировката. Гайките са симетрично разположени на предната и задна част. Под талията има два вътрешни джоба тип „италиански”. В областта на бедрата също има два джоба, които са симетрични. Торбата на страничния джоб е с ширина 19 см. и дължина 20 см., като от външната страна на джоба има пришит мех за обем широк 4 см. В долната си част мехчето е зашито и е подсилено  с понтир, а в горната си част се прибира посредством лепяща лента тип „велкро” с размери 2х2 см. Под торбата на джоба се пришива втора торба с ширина 18 см. и дължина 16 см. Допълнителната торба е разделена на две торби посредством изминат шев в средата, а в долния си край е зашита с основния джоб. Подгъва в горната част на торбите е 2 см. двойно подгънат. Върху голямата торба на страничните джобове има малко джобче с ширина 9 см. и дължина 12 см. зашито в долната си част с основната торба. От външната страна на джобчето се пришива мехче за обем широко 3 см. Малкото джобче е разположено на 3 см. от борда на основната торба. Двата джоба /основен и малко джобче/ се затварят с капаци с идентични форми, които имат наклонена долна линия, а единият им ъгъл е скосен. Големият капак е с дължина на дългата страна 19 см., а късите страни съответно към среда предна част 3,5 см. и 6 см. към задната част, като на 2 см. от този край дължината на страната е 8 см. Малкият капак е с дължина на голямата страна 9 см. и къси страни - съответно 2,5 см. към среда предна част и 4 см. към задната част, като на 1,5 см. от този край дължината на страната е 5 см. Големите капаци се затварят с две лепящи ленти, а малкия с една. В коленната област са зашити укрепващи капитонирани детайли, които подсилват коляното. В по-голямата си част те са разположени под линията на коляното. Върху детайлите са ушити по 2 броя на странична и вътрешна страна наклонени свивки с дължина 7 см., осигуряващи динамичен обем. На подгъва се монтира подпетен ластик, който трябва да е стегнат. Той се пришива в 4 точки, като първите две са съответно в страничния и вътрешния шев, а останалите две на 3,5 см. от тях към задната част.

Гръб: Гърбът е конструктивно срязан в талията. Горната част също има конструктивно срязване, прикачена е капитонирана платка, която започва от рамото и продължава до среда ръкавна извивка. Симетрично от двете страни на горната част на гърба има допълнителни плохи, вертикално разположени, за по голяма свобода на движение, при които има конструктивно срязване. Плохите започват от рамото и продължават до талията, с дълбочина на плохата 6 см. В долната част на гърба, в областта на седалището е пришито подсилващо парче по форма, преминаващо частично и към вътрешните шевове.

Ръкави: Ръкавите са дълги, прикачени и едношевни , а ръкавната извивка е удълбочена и осигурява свобода на движенията. 
На левия ръкав, на 90 мм. от раменния шев се пришива лепяща лента велкро - бримка по форма за прикачване на емблема за съответната структура. 
Върху десния ръкав има един външно пришит правоъгълен джоб, с ширина 14 см. и дължина 16 см., който се закопчава с цип отпред. Върху джоба се пришиват две малки джобчета с ширина 6 см и дължина 12 см, прикачени с краен лицев шев. Лакътната област на ръкава е подсилена с капитонирано парче по форма, на което се изработват по 2 свивки на страна, с дължина 6,5 см., осигуряващи динамичен обем. Подгъва е с маншет – щрифелка, широк 5,5 см. Щрифелката е дълга 7 см. и се закопчава с велкро за по удобно регулиране ширината на ръкава. 
В ръкавната извивка при раменния шев е пришита щрифелка (2/3 към предната част)  за пагон с дължина 14 см. и ширина 4,5 см, явяваща се основа за сменяем пагон. Закопчава се с тик – так копче.
Яка: Яката е столче, с ширина 7 см и се закопчава с лепящи ленти тип «велкро». В двата си края столчето е наддадено 8 см. Лепящите ленти се пришиват в двата края на столчето и са с размер 4х4 см. На 4,5 см. от тях се пришива по още една лепяща лента. 

Лицеви шевове: По всички шевове на гащеризона /вкл. плохи гръб/, джобове и капаци, подсилващи парчета на коляното, подсилващо парче на седалището, подсилващи парчета на ръкавите, странични шевове на гащеризона се изминават лицеви шевове на двуиглова машина, с разстояние между иглите 6 мм. 

Краен лицев шев се изминава на конструктивното срязване на гърба, основния джоб на левия ръкав, маншетите и колана на гащеризона.

На 6 мм се изминава лицев шев на ръкава при съединителния шев с маншета, ръкавните извивки, раменния шев върху платката на гърба, платките на предните части, платката на гърба, ципа на предните части. 

Подгъва на гащеризона е прав, двойно подгънат на 2 см. 
                                                  СКИЦА 1

[image: image1.emf]
                                                         СКИЦА 2

2.3. Надписи:

На предната лява част на гащеризона, под платката се пришива велкро - бримка и се поставя светлоотразителен надпис на български език за съответната структура, с размери 13 х 4 см. 

На предната дясна част на гащеризона, под платката се пришива велкро – бримка за  поставяне на идентификационен номер, с размери 13 х 4 см. 

На гърба на гащеризона под платката се пришива велкро - бримка и се поставя светлоотразителен надпис на английски език за съответната структура, с размери 280 х 70 мм. както следва:
	   На български език
	На английски език

	ЖАНДАРМЕРИЯ
	GENDARMERY

	Гранична полиция
	BORDER POLICE

	ГДБОП
	POLICE

	ПОЛИЦИЯ
	POLICE


                  Забележка: Възложителят си запазва правото при необходимост да извърши промени в надписите на изделията при запазване на заложените технически параметри. 

2.3. Гащеризонът се изработва в черен цвят за основния плат - приблизителен пантонен номер № 19-4005 ТРХ, с допустима цветна разлика мин. 4 бал по сива скала, съгласно БДС  EN 20105-А02:2001, или еквивалентно/и. Всички останали спомагателни материали да са тон в тон с основния плат.
3. ТАКТИКО-ТЕХНИЧЕСКИ ИЗИСКВАНИЯ КЪМ ПРОДУКТА
3.1. Изисквания по предназначение

Изделията са предназначени за служителите на Министерството на вътрешните работи, изпълняващи служебните си задължения с работно облекло за служебно ползване. Костюм тактически зимен с протектори се носи при изпълнение на специални задачи, тренировъчна и учебна дейност съобразно разпореденото от съответния ръководител.
3.1.1. Изисквания към конструкцията

Конструкцията на костюми тактически зимни с протектори се разработва в 84 типоразмера с обхват по обиколка на гърдите (Ог) от 88 cm до 128 и ръст (Р) от 158 cm до 194 cm. Типоразмерите са посочени в Таблица 1.
Таблица 1 – Типоразмери в cm
	Ръст (P) в см
	
	
	158,
	164,
	170,
	176,
	182,
	188,
	и
	194
	
	

	Обик.гр. (Ог)
	
	88
	92
	96
	100
	104
	108
	112
	116
	120
	124
	128
	132


Забележка: Възложителят може да заявява и типоразмери извън обхвата на таблица 1 – индивидуални поръчки.
3.1.2. Изисквания към размерите на изделието в готов вид 
3.1.2.1. Изделията се изработват по размери съгласно Таблица 1. 

Обмерните данни на костюм тактически летен, тип гащеризон, както и комбинациите от размери на готовите изделия трябва да отговарят на стандартизираните обмерни данни, посочени в таблица №1А, която се предоставя на избрания изпълнител след сключване на договора, с предоставяне на първата заявка. 
3.1.2.2. Изделията да са съобразени с БДС  EN 13402-3:2013 или еквивалентно/и, където се определя система за размери на тялото.

3.1.2.3. Означаването на размера на изделията да се извършва съгласно БДС  EN 13402-1:2003 или еквивалентно/и.
3.1.2.4. Индивидуални поръчки
Индивидуални поръчки на костюм тактически зимен с извънстандартни размери: 
* Изпълнителят да доставя извън стандартни размери на изделията при заявка от страна на Възложителя, в рамките на артикулите, количествата и цените, уговорени по договора. Изпълнението и доставката на извънстандартните изделия са част от сключения договор и се изпълняват в срока на договора. 
* При доставка на изделията изработени по индивидуални поръчки, да се спазват следните изисквания:

* Бланките на Възложителя с информация за трите имена на служителя, неговите размери и месторабота, въз основа на които са изработени изделията трябва да бъдат трайно прикрепени към облеклата при доставка в складовете на Възложителя.

* При доставка на индивидуални поръчки да бъде предоставен поименен опис на индивидуалните поръчки, който е неразделна част от съпътстващите документи по доставката. 

3.1.3. Изисквания към материалите

Материалите, необходими за изработване на изделието, да са съгласно настоящата техническа спецификацията и Таблица 2.
Таблица 2 – Спецификация на материалите

	№
	Наименование
	Предназначение

	1
	2
	3

	1.
	Тъкан памучен тип:

(По НАРЕДБА за етикетирането и наименованията на текстилните продукти)
* Състав, % - (50/50) ± 3 П/ПЕ; 

* Сплитка – рипстоп;
* Маса на единица площ, g/m² - 260 ± 5% g/m²;

* Сила на опън, daN:

по основа - не по-малко от 130
по вътък - не по-малко от 70;

* Изменение на размерите при пране при 40º C, %:
по основа - не по-голямо от 2;
по вътък - не по-голямо от 2;

* Гъстина, бр. н. 10/cm
по основа – 300 ± 2 %;
по вътък - 220 ± 2 %;

* Здравина на раздиране, N
по основа – 30;
по вътък – 30;

* Водоупорност, mm воден стълб – 

не по-малко от 200;
* Устойчивост на обагрянията на цвета, бал:

пране при 60º C - 4;
сухо триене – 4;
мокро триене – 3-4;

пот - 4;
гладене – 4-5/4-5;
светлина – 5-6.
* Съдържание на формалдехид, mg/kg – не по-голямо от 75 mg/kg ;

* pH на воден екстракт:

4,8-7,5;

* Цвят - черен - по каталог „Pantone Textile” № 19-4005 ТРХ, с допустима цветна разлика мин. 4 бал по сива скала.
	За основния плат на костюм тактически летен

	2
	Конци индустриални, шевни конус – 80/3
* Състав, % - Полиестер 100; 

* Линейна плътност, tex – 12.5х3; 

* Сила на скъсване, N – не по-малко от 12,0;
* Устойчивост на обагрянията (цвета) на пране при 40 ºC, бал – не по-малко от 4/4/4
* Цвят черен – съпоставим или еквивалентно/и с черният цвят на основната тъкан
	За съединителни и затварящи шевове

	3
	Конци индустриални, шевни конус – 68/2

* Състав, % - Полиестер 100; 

* Линейна плътност, tex – 15.5х2; 

* Сила на скъсване, N – не по-малко от 8,2;
* Устойчивост на обагрянията (цвета) на пране при 40 ºC, бал – не по-малко от 4/4/4

* Цвят черен – съпоставим или еквивалентно/и с черният цвят на основната тъкан
	За почистващи шевове

	4.
	Светлоотразителен надпис цвят сребрист

* Устойчивост на обагрянията (цвета) на пране при 40 ºC, бал – не по-малко от 4/3-4/3-4;
* Устойчивост на обагрянията (цвета) на химическо чистене, бал – не по-малко от 4/4;
* Устойчивост на обагрянията (цвета) на триене сухо, бал – не по-малко от 4;
* Устойчивост на обагрянията (цвета) на триене мокро, бал – не по-малко от 4.
	За светлоотразителният надпис върху тъкан 

	5
	Ципове спираловидни
* Минимална здравина на ципа при напречно опъване, daN/mm - не по-малко от 1,30;

* Минимална здравина на горните спиращи части, daN - не по-малко от 7,50;

* Минимална сила на разкъсване на долните спиращи части, daN - не по-малко от 8,00;

* Устойчивост на обагрянето на пране при 40˚С, бал - не по-малко от 4/3-4/3-4.
* Цвят черен – съпоставим или еквивалентно/и с черният цвят на основната тъкан
	За закопчаване

	6
	 Ципове с лети зъби
* Минимална здравина на горните спиращи части при опъване, daN - не по-малко от 10,00;

* Минимална здравина на долните спиращи части при опъване, daN - не по-малко от 8,00;

* Минимална здравина при напречно опъване, daN/mm - не по-малко от 1,4;

* Здравина на закрепване на теглича, daN - не по-малко от 15,0;

* Устойчивост на обагрянето на пране при 40˚С, бал - не по-малко от 4/3-4/3-4.
* Цвят черен – съпоставим или еквивалентно/и с черният цвят на основната тъкан
	За закопчаване

	7
	Лента маркировъчна и знак за въздействие 
	За означение на фирмата производител, условията за експлоатация, състава на изделието и годината на производство


3.1.4. Изисквания към кроенето

3.1.4.1. Да се спазва направлението на основната нишка, съгласно означенията върху кройките.
3.1.4.2. Да се поставят необходимите центрове, като дълбочината им не надвишава 0,3 cm.
3.1.4.3. При кроене и номериране да не се допуска разнотоние в детайлите на едно изделие.

3.1.5. Изисквания към ушиването и технологичната изработка

3.1.5.1. Резервите за шев да са от 0,9 до 1,1 cm.
3.1.5.2. Гъстотата на бодовете на съединителните шевове трябва да бъдат не по-малко от 4 бода в cm.
3.1.5.3. Съединителните шевове да се изпълняват на шевни машини с обикновен или верижен бод.
3.1.5.4. При ушиването на изделието бодовите редове да бъдат равномерни и правилно преплетени и да не позволяват набиране на тъканта, както и да няма двойни и насечени шевове. Затварящият шев накрая да се затяга допълнително.

3.1.5.5. Всички съединителни шевове за изработване на изделието да са гладки, без набор.

3.1.5.6. Всички краища на шевовете да са добре затегнати.
3.1.5.7. Да се извършва прецизна настройка на шевните машини и да не се допуска повреждане на материята от износени игли.

3.1.5.8. Да се пришива маркировъчна лента на изделието съгласно настоящата техническа спецификация.

3.1.6. Методи за контрол и изпитване

3.1.6.1. Моделът на изделието се контролира визуално за съответствие с описанието в т. 2 на техническата спецификация.

3.1.6.2. Контролирането на размерните показатели, се извършва с помощта на калибрирана метална ролетка или шивашки метър с точност ± 0,1 cm.

3.1.6.3. Технологичното изпълнение да се оценява чрез сравняване с изискванията, заложени в настоящата ТС.

3.1.6.4. Показателите на материала по т. 1÷6 от таблица 2 се контролират чрез сравняване на резултатите от лабораторните изпитвания с изискванията в таблица 2. Методите за изпитване на показателите са посочени в таблица 3.
Вложените в изработването на изделието материали от Таблица 2 и цветовете по тях на които изрично не са посочени начините на оценка да се контролират визуално, чрез сравняване с изискванията в Таблица 2 и на техническата спецификация. 
Таблица 3 – Методи на изпитване
	№
	Характеристики
	Метод на

 изпитване

	1
	Количествен състав
	Наредба за етикетирането и наименованията на текстилните продукти

	2
	Сплитка
	БДС 12674:1975 или еквивалентно/и

	3
	Маса на единица площ
	БДС EN ISO 12127:2000 или еквивалентно/и

	4
	Сила на опън:
 -  по основа

- по вътък
	БДС EN ISO 13934-1:2013 или еквивалентно/и
БДС EN ISO 13934-1:2013 или еквивалентно/и

	5
	Изменение на размерите при пране при 60º С:
- по основа

- по вътък
	БДС EN ISO 6330:2012 или еквивалентно/и
БДС EN ISO 5077:2008 или еквивалентно/и

	6
	Гъстина
	БДС EN 1049-2:2002 или еквивалентно/и

	7
	Здравина на раздиране
	БДС EN 13937-2:2002 или еквивалентно/и

	8
	Водоупорност
	БДС EN 20811:1996 или еквивалентно/и

	9
	Устойчивост на обагрянията:
- пране при 60ºС
- сухо триене

-мокро триене

-пот

- горещо гладене

- светлина
	БДС EN ISO 105-С 06:2010 или еквивалентно/и
БДС EN ISO 105-Х 12:2016 или еквивалентно/и
БДС EN ISO 105-Х 12:2016 или еквивалентно/и
БДС EN ISO 105-Е 04:2013 или еквивалентно/и
БДС EN ISO 105-Х 11:2002 или еквивалентно/и
БДС EN ISO 105-В 02:2015 или еквивалентно/и

	10
	 Съдържание на 
формалдехид
	БДС EN ISO 14184-1:2011 или еквивалентно/и

	11
	рН на воден екстракт
	БДС EN ISO 3071:2008 или еквивалентно/и

	12
	Оценка на цвета
	БДС  EN 20105-А02:2001 или еквивалентно/и

	13
	Ципове
	БДС 16732:2016 или еквивалентно/и


3.2. Изисквания по електромагнитна защита
Не се изискват.
3.3. Изисквания по ергономичност, обитаемост и техническа естетика

3.3.1. Изделията да запазват естетическите и ергономичните си свойства при условията на експлоатация.
3.3.2. Конструкцията да осигурява свобода и удобство при носене на изделията.
3.3.3. Изделията да не предизвикват дискомфорт.
3.3.4. Използваните материали да не предизвикват кожни раздразнения и алергични реакции.
3.4. Изисквания по експлоатацията, удобство за техническото обслужване и ремонт

3.4.1. Да има лесно поддържане, без прилагане на разграждащи разтворители, увреждащи влаганите материали в тях, като се съобразява с условията за влаго-топлинна и химическа обработка на изделието, посочени на маркировъчната лента. 

3.5. Изисквания за скритост и маскировка

Не се изискват.

3.6. Изисквания за транспортопригодност и съхранение

3.6.1. Опакованите изделия да се транспортират в добре почистени и сухи превозни средства. Товаро-разтоварните действия и превоза да се извършат в условия, предпазващи изделията от навлажняване, замърсяване и механични повреди.

3.6.2. Съхраняването да се извършва в сухи и проветриви помещения, в условия, предпазващи изделията от навлажняване, замърсяване и механични повреди, далече от директно слънчево греене.

3.6.3. Изделията да се съхраняват в помещения при температура от (-20ºC) до (+50ºC).
3.6.4. Съхраняваните в склада изделия трябва да са отдалечени от отоплителни и осветителни тела на разстояние не по-малко от 60,0 cm.
3.6.5. Изделията обект на настоящата обществена поръчка се транспортират в закрити превозни средства върху дървени скари.

3.7.Други специфични изисквания

Не се изискват.

4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ

Изискванията за изделието да са съгласно настоящата техническа спецификация и съгласно посочените в нея стандарти или еквивалентно/и.

5. ИЗИСКВАНИЯ КЪМ ВИДОВЕТЕ ОСИГУРЯВАНЕ

5.1. Осигуряване на качеството

5.1.1. Изисквания при процедура за доставка на вещеви изделия

При провеждане на процедура за доставка на вещеви изделия, да се доказва с протоколи от изпитвания в акредитирана лаборатория съответствието с изискванията на техническата спецификация на показателите на материалите по т. 1÷6 от таблица 2.
Изисквания към модела, технологията за изработване и влаганите материали, посочени в техническата спецификация, за които не се изискват протоколи от лабораторни изпитвания за съответствие със спецификацията, да служат и да се спазват задължително при производството на изделието.
5.1.2. Правила за приемане и оценка на качеството

5.1.2.1. Преди доставка да се извършват изпитвания на вложените в изработването на изделията материали, за проверяване на съответствието им с изискванията на настоящата техническа спецификация, като се извършва подбор на проби и за арбитражни изпитвания.

5.1.2.2. Качеството на готовите изделия да се удостоверява чрез контролни изпитвания, съгласно изискванията на настоящата ТС в акредитирана изпитвателна лаборатория.
5.2. Контрол на качеството: 

5.2.1. При изпълнение на договора, готовите изделия  и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако изпълнителят не е производител. Вложените материали да са произведени от същия производител, със същото качество и търговска марка, от които са произведени мострите, с които участникът е определен за изпълнител. Това се доказва с представяне на декларация за съответствие и сертификат за качество на вложения в партидата основен материал, издаден от производителя, при доставката на готовите изделия.
* При обстоятелства, възникнали след сключване на индивидуален договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали при условие, че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри съгласно раздел „Доказателства за съответствие с изискванията на Възложителя” от Техническата спецификация, приложение към настоящата обществена поръчка.
5.2.2. При неспазване характеристиките в настоящата техническа спецификация, партидата не се приема.
5.3. Други видове осигурявания

Не се предвиждат.

6.ИЗИСКВАНИЯ КЪМ ОПАКОВКАТА, МАРКИРОВКАТА, ЕТИКЕТИРАНЕТО И КОНСЕРВАЦИЯТА

6.1. Изисквания към опаковката

Изделията се опаковат по 1 бр. в полиетиленов плик, след което се поставят в натронова хартия, с лепящ етикет за вид на изделието, ръст, размер, име на фирмата – изпълнител, месец и дата на доставка, номер на договора за доставка. 
Пакетите се нареждат в кашони от картон (с достатъчна дебелина и якостни показатели против разпадане и издържане стифиране на палети на 3-4 реда) или еквивалент на него с вместимост от 3 до 5 броя или по допълнителни изисквания на възложителя. Кашоните да са с подходящи размери в зависимост от размера на изделията, така че да не дават възможност за деформацията им. В индивидуалните опаковки на изделията се поставя гаранционна карта, съдържаща информацията по т.  Гаранционен срок и рекламации.

На всеки кашон се поставя етикет, който трябва да е от към по-малката странична стена и съдържа информация за вид на изделието, размер, име на фирмата – изпълнител, месец и дата на доставка, номер на договора за доставка.

6.2. Маркирането, етикетирането и съхраняването на готовите изделия да се извършват съгласно настоящата техническа спецификация или допълнителни изисквания на възложителя.

На изделията се пришива ръсто-размерна марка, която съдържа информация за ръст, размер, име на фирмата изпълнител /производител/ без друга информация за същата, състав, знаци за третиране и въздействие /пране, гладене, сушене, химическо третиране, избелване/, месец и година на производство. Маркировката се поставя в средата на вратната извивка на изделието.
7. ГАРАНЦИОНЕН СРОК И РЕКЛАМАЦИИ
* Гаранционният срок при съхранение е 12 месеца, считано от датата на доставката.

* Гаранционният срок при експлоатация е 3 месеца, считано от датата на получаване на изделието от служителя на МВР, в рамките на срока за съхранение.

Изпълнителят (производителят) гарантира спазването на изискванията на техническата спецификация при производството на изделието и запазване на качеството в условията на съхранение и експлоатация, указани в договора за изпълнение.
8. ОЦЕНЯВАНЕ НА СЪОТВЕТСТВИЕТО С ИЗИСКВАНИЯТА НА ВЪЗЛОЖИТЕЛЯ

Оценяване на съответствието с изискванията на Възложителя по характеристики се установява с представяне на следните документи:

8.1. Декларация за съответствие по БДС EN ISO/IEС 17050-1:2010 г. и БДС EN ISO/IEС 17050-2:2006 г. или еквивалентно/и на основния плат и образеца на готовото изделие от изпълнителя или от производителя /само ако изпълнителя не е производител/, удостоверяваща, че материалите и образеца отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Декларацията се представя в оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.
8.2. Технически характеристики, включващи описание на основните параметри, на които отговаря основния плат, издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.3. Сертификат за качество на основния плат, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.
8.4. Протоколи от изпитване на основния плат и образеца на готовото изделие. Представят се оригинали със свеж печат и подпис или копия заверени с мокър печат на съответната АИЛ, издадени от акредитирана  от Изпълнителна агенция „БСА” изпитвателна лаборатория /АИЛ/, с отразени в тях резултати по всички характеристики, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Представените лабораторни изпитвания да са в обхвата на акредитация на съответната АИЛ.
8.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. 

Забележка: Копието е заверено от съответната акредитирана изпитвателна лаборатория със свеж печат и подпис.

8.6. Декларация /оригинал със свеж печат и подпис/ за основния плат от производителите или вносителите им, удостоверяваща съдържанието на азобагрила, с дата на издаване, следваща датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.
8.7. За производителя на основния плат да се представят сертификат /заверени копия/ за управление на качеството ISO-9001:2008 или еквивалентно/и и/или ISO-9001:2015 или еквивалентно/и, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката /за сходен да се счита трикотажни и/или текстилни изделия/.
8.8. За спомагателни материали: шевни конци - да отговарят на БДС EN 12590:2004 или еквивалентно/и/, ципове – да отговарят на БДС 4518:1981 или еквивалентно/и/; тик-так копчета - метални, оксидирани. За същите спомагателни материали да се представят сертификати за качество, издадени от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.
8.9. Участниците да представят декларация за тик-так копчета - /оригинал със свеж печат и подпис или заверено копие/, удостоверяваща спазването на изискванията за съдържание на никел, съгласно ДИРЕКТИВА 94/27/ЕО, с дата следваща датата на обявяване на настоящата обществена поръчка.
8.10. Декларация, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

8.11. Изискване за мостри – предмет на доставката, съобразно чл. 32 от ППЗОП, както и дали ще бъдат задържани мострите на участника, с който е сключен договора за ОП, до приключване на договора:
* В деня и часа на подаване на офертите, участниците следва да представят образци на готовите изделия – по 1 бр. в размер 176/104, както и мостри от основния плат - 1 линеен метър, подпечатани със свеж печат от акредитирана от ИА „БСА” изпитателна лаборатория /АИЛ/.

Образците на артикулите трябва да имат трайна маркировка (ръстова марка), съгласно настоящата техническа спецификация, със следната информация: вид на изделието, размер, състав, знаци за третиране и въздействие и име на участника в процедурата.
* Мострите и образците се представят като част от техническото предложение на участника с предварително попълнен от участника опис. Мострите и образците на участника да са надписани за кой артикул се отнасят. Същите трябва да са подпечатани със свеж печат от акредитирана от ИА „БСА” или друг признат орган по смисъла на ЗОП изпитвателна лаборатория /АИЛ/, с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за характеристиките изискани от Възложителя. 

* Мострите и образците ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите и образците могат да се предоставят от Възложителя за изследване по всички характеристиките посочени в техническата спецификация в АИЛ, като разходите по провеждане на изпитванията са за сметка на участника. За целта участникът декларира съгласието си мострите и образците да бъдат изследвани в АИЛ, като разходите са за сметка на участника, с приложена към същите декларация. В резултат на изследването може да бъде нарушена целостта на мострите.

* Мострите и образците на избрания участник, с който ще бъде сключен договор ще бъдат задържани до приключване на договора и изтичане на гаранционния срок. 

* Образецът на Възложителя, по който ще се изработват изделията се предоставя за разглеждане от участниците  на адрес: ж.к. “Красна поляна”, бул. “Възкресение”, бл. 31 Б, всеки работен ден от 13:30 до 15:30 часа след предварителна заявка на тел. 27941 - ст. експерт Х. Димитрова, 27946 - ст. експерт И. Милушев и 27948 - експерт Г. Ганарева.

